Huntik

**Huntik** () on Iginio Straffin luoma ranskalais-italialais-kanadalainen piirrossarja, jonka tuotti Big Bocca Productions ja animoinnista vastasi Rainbow. Sarjasta on tuotettu kaksi tuotantokautta ja yhteensä 52 jaksoa. Ensimmäinen kausi esitettiin vuoden 2009 aikana. Sarjan esitys alkoi Britanniassa ja Yhdysvalloissa 3. tammikuuta 2009 ja Italiassa 12. tammikuuta 2009. Toinen tuotantokausi alkoi Italiassa syksyllä 2011 ja Yhdysvalloissa vuonna 2012. Suomessa sarjan ensimmäistä tuotantokautta on esitetty MTV3:lla 7. maaliskuuta 2009 lähtien.

Huntik keskittyy etsijöiden ryhmään, jotka matkustavat ympäri maailmaa etsien muinaisia amuletteja, joilla he voivat kutsua esiin erityyppisiä hirviöitä taistellessaan Professorin kätyreitä, kuten DeFoeta ja Grieriä, vastaan.

Upper Deck julkaisi keväällä 2009 sarjaan perustuvan korttipelin.

## Hahmot

### Päähenkilöt
* **Lok Lambert** on sarjan päähahmo ja kuuluisan etsijä Eathon Lambertin poika. Ennen isänsä amuletin löytämistä hän oli tavallinen high school -oppilas, jolla oli vaikeuksia pysyä hereillä oppitunneilla. Lok haaveili usein elämästä seikkailijana. Löydettyään Sophien avustuksella isänsä muiston ja yhden tämän amuleteista, hänestä tuli etsijä. Sen jälkeen, kun Järjestö alkoi jahdata häntä Eathonin muiston saamiseksi, hän tapasi Huntik-säätiön parhaan etsijän, Dante Valen, sekä puhuvan titaani Cheritin, jotka selittivät Lokille etsijöiden historian. Tämän jälkeen Dante alkoi kouluttaa häntä ja Sophieta huippuetsijöiksi, ja heidän ryhmäänsä liittyy myöhemmin myös Zhalia Moon. Ryhmän tärkein tehtävä on seurata Eathonin muistiossa olevia vihjeitä ja löytää etsijöiden tärkein muinaisesine: Tahdon amuletti. Lokin perheeseen kuuluu isän lisäksi äiti Sandra, joka asuu Lokin isosiskon Cathyn kanssa Irlannissa. Cathy ei tiedä Huntik-säätiöstä tai titaaneista mitään, toisin kuin Sandra, joka kuului aikoinaan aviomiehensä ja poikansa tavoin Huntik-säätiöön. Lokin suosikkititaaneja ovat Kipperin ja Baselaird sekä väliaikaisesti myös Danten antama Freelancer, jonka Lok antoi myöhemmin eteenpäin Denille. Lok on myös kantanut sarjan aikana myös kolmea legendaarista titaania: hengen titaania Tao’a, taistelijoiden titaania Pendragonia sekä kutsumisen titaania Quetzalcoatlia. Hänestä tuli toisella tuotantokaudella myös Casterwillin taistelijan legendaarisen aseen, Tahdonterän, kantaja.

* **Sophie Casterwill** on Lokin tavoin high school -ikäinen etsijä, joka kuuluu Casterwillin sukuun. Suvun perustaja oli Lordi Casterwill, joka oli maailman ensimmäinen etsijä ja kutsui titaanit avuksi taisteluun mitätöijiksi kutsuttuja pahoja olentoja vastaan. Sophie joutui orvoksi hyvin nuorena, sillä hänen vanhempansa kuolivat heidän kartanonsa tulipalossa Englannissa ja hänen isoveljensä Lucas katosi jälkiä jättämättä. Heidän uskollinen henkivartijansa Santiago ja hovimestarinsa LeBlanche ottivat Sophien huostaansa. Hänestä tuli iän myötä loistava oppilas ja erinomainen etsijä, jolla on syvä tuntemus muinaisesta historiasta. Sophiella on myös hämmästyttävä kyky opetella uusia voimia ja aistia taianomaisia energioita. Hän päätyi Huntik-säätiöön Lokin kanssa samaan aikaan, kun he löysivät Lokin isän Eathon Lambertin salaisen päiväkirjan. Sittemmin kaksikko on taistellut yhdessä Dante Valen kanssa Järjestöä vastaan, joka yrittää käyttää amuletteja pahuuteen. Sophien suosikkititaani on Sabriel. Sabrielin amuletti tuhoutui ensimmäisen kauden lopussa, mutta toisella tuotantokaudella Sophie oppi kutsumaan Sabrielin ilman amulettia ja löysi myös Sabrielin sisartitaanin Sorcerelin. Hän on myös kantanut toisen tuotantokauden aikana legendaarista uudelleensyntymisen titaania Feeniksiä.

* **Dante Vale** on Huntik-säätiön paras etsijä ja johtaa pientä ryhmää, johon kuuluvat Lok, Sophie ja Zhalia. Dante on tunnettu älykkyydestään, vahvuudestaan ja kyvystään kerätä voimakkaita amuletteja. Hän käyttää suosikkititaaniaan vahvaa soturititaania nimeltä Caliban. Nuorempana Dante oppi kaikki taitonsa Metziltä, Huntik-säätiön pääjohtajalta, joka oli nyt vakavasti sairas. Toisin kuin opettajansa, Dante on harvinaisen lahjakas kamppailulajien taitaja ja turvautuu vasta myöhemmin etsijä-kykyihinsä. Dante on kantanut sarjan aikana myös kahta legendaarista titaania: ruumiin titaania Behemothia sekä ulottuvuuksien titaania Umbra Varjojaguaaria.

* **Zhalia Moon** on Dante Valen ryhmän yksinäinen susi, jolla on värikäs menneisyys. Hän on joutunut kokemaan monenlaisia elämäntilanteita menneisyydessään. Zhalia adoptoitiin erään Klausin tutkijajärjestöön, jossa hänet kasvatettiin ilkeiden miesten keskuudessa. Zhaliasta kasvoi vallan houkutuksen keskellä järjestön soluttatumiseen erikoistunut agentti. Hän sai tärkeimmäksi tehtäväkseen soluttautua Danten Huntik-säätiön ryhmään. Zhalian tunntetuimmat titaanit ovat Gareon ja Kilthane sekä myöhemmin myös Kuningasbasiliski. Zhalia petti ryhmän tilaisuuden tullessa ilmiantamalla sen adoptioisälleen Klausille. Sitten hän tajusi Danten, Lokin ja Sophien kanssa vietetyn ajan takia kykenevänsä uskomaan elämän hyviin puoliin ja muutti Klausin kivipatsaaksi. Toisella tuotantokaudella hän vietti suurimman osan soluttautuneena Verispiraaliin välittääkseen tietoja näiden toimista Huntik-säätiölle.

* **Cherit** on titaani, joka puhuu ja jota ei sidottu amulettiin. Hän liikkuu Danten ryhmän mukana. Cheritin erikoiskyky on energiatehoste, mutta sen käyttäminen vie häneltä paljon voimaa.

* **Den Fears** on liittyi mukaan sarjan toisella tuotantokaudella. Hän asui samassa orpokodissa veljensä Harrisonin kanssa. Kun Tantras värväsi heidät Verispiraaliin, Den karkasi ja liittyi Huntik-säätiöön. Den ei kuitenkaan pitänyt Huntik-säätiön perinteisistä koulutusmetodeista, jolloin Zhalian lähdettyä vakoilemaan Verispiraalia, Lok, Sophie ja Dante pyysivät Denin jäseneksi omaan ryhmäänsä. Hänen suosikkititaaninsa on Vigilante.

### Liittolaiset
#### Huntik-säätiö
* **Metz** on Huntik-säätiön pääjohtaja, joka oli Danten mentori ja työskenteli sitä ennen ryhmänä Lokin isän, Eathonin, sekä parhaan ystävänsä Simon Judeaun kanssa. Hän löysi Turkista legendaarisen ruumiin titaanin, Behemothin, amuletin. Mutta hän sai kirouksen, joka heikensi häntä ja lopulta tappaisi hänet, ja jätti Behemothin amuletin amatsonien haltuun. Kirous vaivasi häntä koko ensimmäisen tuotantokauden ja Dante yritti tehdä kaikkensa voidakseen parantaa hänet. Hänen suosikkititaaninsa oli aikoinaan Ariel, jonka hän antoi ensimmäisen tuotantokauden lopussa Dantelle.

* **Guggenheim** on korkea-arvoinen jäsen Huntik-säätiössä ja välitti yleensä etsijöille, myös Danten ryhmälle, säätiön virallisesti antamat tehtävät. Hänen ainoa titaaninsa on Bulregard.

* **Peter** on Ranskassa asuva Huntik-säätiön tutkija ja opas, jolla ei ole etsijän voimia. Hän on auttanut Danten ryhmää useissa Ranskaan sijoittuneissa tehtävissä.

* **Montehue ja Tersly** ovat tilastollisesti Huntik-säätiön toiseksi paras ryhmä Danten ryhmän jälkeen. Montehue on aina pitänyt itseään sekä Danten ystävänä että kilpailijana, mutta on kolmesti auttanut Danten ryhmää näiden tehtävien suorittamisessa. Montehuen ainoat titaanit ovat Tolivane ja Fenris. Hänellä on apurina muinaisista taruista ja kirjoituksista yli-innostuva mutta pelkurimainen Tersly, jonka suosikkititaani on Venadek.

* **Scarlet Byrne** on Irlannissa toimiva Huntik-säätiön agentti, joka oli aikoinaan myös Lokin lapsenvahti. Hän pyysi kahdesti Danten ryhmän apua paikallisten tehtävien suorittamisessa ja löysi ensimmäisessä näistä tehtävistä myös ensimmäisen titaaninsa, Gybolgin.

### Viholliset

#### Järjestö
* **Professori** oli Järjestön johtaja. Hän oli alun perin Simon Judeau, Metzin ja Eathonin parhaita ystäviä ja etsijä-ihmelupaus, jollaista Huntik-säätiössä ei oltu nähty vuosisatoihin. Kaikki kuitenkin muuttui, kun hän löysi legendaarisen mielen titaanin, Araknosin, ja sai samalla kirouksen, joka lopulta tappaisi hänet. Hän sai kirouksen etenemisen hidastumaan sitomalla sielunsa Araknosiin, minkä jälkeen hän perusti Järjestön, jonka tarkoituksena on palvella häntä yrityksessään päästä kirouksesta lopullisesti eroon ja samalla valloittaa maailma. Professori pitää myös hallussaan monia voimakkaita titaaneja ja tavoittelee Araknosin lisäksi myös ruumiin ja hengen legendaarisia titaaneja: Behemothia ja Tao’a, jotta voisi niiden ja Araknosin avulla herättää Tahdon amuletissa asuvan legendaarisen kuolemattomuuden titaanin, Overlosin. Mutta kun Lok käski Overlosin palata takaisin henkimaailmaan ja viedä muut legendaariset titaanit mukanaan, Araknos veti Professorin sinne myös.

* **DeFoe** oli omaa osastoansa Järjestössä komentava agentti, joka on erikoistunut happoihin. Hän oli saavuttanut asemansa poikkeuksellisen nopeasti ja halusi siksi uskoa olevansa muita parempi. DeFoe on valmis jopa riskeeraamaan omat alaisensa, ja Danten päihittäminen on ollut hänelle niin suuri pakkomielle, että hän oli valmis jopa kapinoimaan Professorin käskyjä vastaan. Professori sai lopulta DeFoen epäonnistumisista ja tottelemattomuudesta tarpeekseen, jolloin uudeksi komentajaksi ylennetty Grier sai käskyn salamurhata DeFoe. DeFoen suosikkititaani on Kreutalk ja myöhemmin myös Gar-Ghoul.

* **Grier** on DeFoen oikeankädenmies, joka toisin kuin esimiehensä, tottelee uskollisesti Professorin käskyjä. Hän kasvoi salaisella etsijöiden saarella Sutosissa, jossa Grierin isä, Zan-Sutos, oli hallitsija. Hänen perheensä eli onnellisesti saarella muiden ihmisten keskuudessa, kunnes Zan-Sutos luopui vallastaan ja sai surmansa mellakoissa, jotka lopulta yltyivät sisällissodaksi. Grier lähti Järjestön palvelukseen, ja syrjäytettyään lopulta DeFoen osastonsa komentajana, hän hyödynsi oppimiaan taitoja tuodakseen Sutosiin rauhan ja järjestyksen. Toisella tuotantokaudella hän auttoi Danten ryhmää varastamaan Järjestöltä Professorin tiedot Rassimovista ja syrjäytti samalla Järjestön uuden johtajan, Wilderin. Grierin suosikkititaani on Breaker.

* **Klaus** on ilkeä tutkija, joka otti huostaansa orvoksi jääneen Zhalian ja kasvatti tytöstä vakoojaan Järjestölle. DeFoen kuoltua ja Grierin keskittyessä johtamaan Sutosia, Klaus astui heidän tilalleen Dante Valen ryhmän uudeksi vastustajaksi ja pakotti Zhalian jälleen vakoilemaan. Lopulta Zhalia kuitenkin kääntyi Klausia vastaan ja muutti hänet Kuningasbasiliskin avulla kiveksi. Toisella tuotantokaudella hänet muutettiin takaisin ihmiseksi, jotta Huntik-säätiö saisi häneltä tietoja Voidin amuletin olinpaikasta. Klaus asustaa Wienissä, Itävallassa. Klausin suosikkititaani on Brahe.

* **Eathon** on koira, jonka Professori nimesi Eathon Lambertin mukaan. Professori opetti sen Araknosin mielenhallintavoimilla käyttämään kahta Undergolem-titaania. Eathonilla on tapana kutsua Undergolemit vain, kun se kokee isäntänsä linnan olevan uhattuna. Toisella tuotantokaudella, Professorin kadottua, Hoffman otti Eathonin huostaansa.

* **Wilder** nousi toisella tuotantokaudella Järjestön johtajaksi ja yritti palauttaa sen hajaannuksen tilasta takaisin entiseen mahtiinsa. Hän toimi Huntik-säätiön uutena vihollisena ja kilpaili heidän kanssaan uusien legendaaristen titaanien sekä Voidin löytämisestä, ennen kuin Verispiraali näyttäytyi. Hänen kätyreitään ovat muun muassa Hoffman ja Stack. Wilderin suosikkititaani on Incubane.

* **Hoffman** on Järjestön kokeneimpia etsijöitä ja Professorin kadottua hän tuki Wilderin pyrkimyksiä nousta uudeksi johtajaksi. Hoffmanin suosikkititaaneja ovat Doberman ja Myrmidon.

* **Stack** oli Wilderin oikeankädenmies Järjestössä. Hän on taitava strategisti ja vakooja, joka myös soluttautui Verispiraaliin. Stackin suosikkititaani on Dark Dryad.

* **Puvut** ovat Järjestön ala-arvoisimpia agentteja ja ottavat aina tehtävien aikana käskyjä korkeammilta agenteilta. He käyttävät useita kappaleita tietyistä swara-titaaneista, kuten Mindrone, Redcap, Enforcer ja Bonelasher, tai tietyistä hecto-titaaneista, kuten Sekhmet ja Ammit Heart-Eater.

#### Verispiraali
* **The Betrayer** on toisella kaudella esiintyvä Verispiraalin perustaja ja lordi Casterwillin entinen paras ystävä tuhansien vuosien takaa. Hän kuitenkin petti Casterwillin ja pyrki tuomaan mitätöijät takaisin Maahan käyttämällä Voidin amulettia, Spiraalimerkkiä ja Punaista Komeettaa ”vuoden pisimpänä yönä”. Kuolemankin jälkeen hänen henkensä piti edelleen yhteyttä palvelijoihinsa. Sarjan lopussa hänen henkensä asettui mädäntyneeseen ruumiiseensa taistellakseen itse Huntik-säätiötä ja Casterwillejä vastaan. Hänen voimakkain titaaninsa on legendaarinen petoksen titaani, Demigorgan. Se oli suurimman osan sarjasta naamioituneena Eathon Lambertin holokirjaksi, jonka kautta The Betrayer käytti Eathonin ääntä ja ulkomuotoa huijatakseen Danten ryhmää varmistamaan Spiraalimerkin aktivoitumisen.

* **Rassimov** oli Järjestössä Professorin korkeimpia agentteja, joka hallitsee monia synkkiä voimia kuten "toivontuho" ja "musta aukko". Myöhemmin paljastui, että oli oikeasti Verispiraalin nykyinen johtaja, joka välitti The Betrayerin hengen käskyt alamaisilleen. Hän järjesti salaa Professorin häviämisen Danten ryhmää vastaan, ja paljasti asemansa Verispiraalissa Huntik-säätiölle vasta paljon myöhemmin, kun Danten ryhmä etsi Klausin laboratoriosta mitätöijä Voidin amulettia. Rassimovin suosikkititaaneja ovat Thornment, Kopesh ja Anubian. Hän on myös kantanut sarjan toisen tuotantokauden aikana legendaarista sodan titaania, Legionia.

* **Shauna ja Wind** ovat Rassimovin ylimmät palvelijat. Shauna suhtautuu hyvin vihamielisesti Casterwillin sukuun. Hän on jopa uskollisempi Verispiraalin aatteille kuin Rassimov tai kukaan muu sen komentajista. Shaunan titaaneja ovat Ash, Dervish ja Lilith the Queen. Wind on Shaunan henkivartija ja taistelutoveri, joka kykenee sanattomasti käyttämään loitsuja sekä ainoaa mutta voimakasta titaaniaan Shakritia.

* **Tantras** on Verispiraalin jäsenten ja myöhemmin myös Harrison Fearsin kouluttaja. Hän antaa jokaiselle Verispiraalin uudelle jäsenelle myös näiden titaanit. Tantrasin suosikkititaani on Jericho. Kun Tantras myöhemmin menetti voimansa Vlad Draculin sydämeksi kutsutulle esineelle, Harrison tarjoutui kunnianosoituksena hänen korvaajakseen.

* **Kiel ja Marduk** ovat johtavat Casterwill-metsästäjiksi kutsuttuja Verispiraalin jäseniä, jotka etsivät ja tuhoavat Casterwillin suvun edustajia. Kiel on erikoistunut tulen käyttöön ja aiheutti myös Sophien vanhempien kuoleman. Marduk toimii Kielin jäljittäjänä ja on huomattavasti viekkaampi ja kärsivällisempi. Kielin suosikkititaani on Vulcana ja Mardukin suosikkititaani on Cerberus.

* **Harrison Fears** on Denin pikkuveli. Kun Tantras alkoi etsiä heidän orpokodistaan uusia jäseniä Verispiraaliin, Harrison liittyi ja nousi Tantrasin suosikkioppilaaksi. Harrisonin suosikkititaaneja ovat Hitokiri ja Antedeluvian, joista jälkimmäisen Huntik-säätiö oli aiemmin löytänyt Vlad Seivästäjän linnasta.

* **Hiljaiset sotilaat** ovat Verispiraalin ala-arvoisimpia sotilaita. Jokainen heistä käyttää perushyökkäyksenä loitsua nimeltä "nollakirous" ja käyttävät useita kappaleita tietyistä titaaneista, kuten Harlekin, Marauder ja Midnight Rook.

* **Casterwill-metsästäjät** ovat Verispiraalin sotilaita, jotka ovat erityisesti koulutettu etsimään ja tappamaan Casterwillin suvun edustajia. He käyttävät osittain samoja titaaneja kuin Hiljaiset sotilaat, mutta niiden lisäksi joskus myös titaaneja nimeltä Psikofen ja Shadow Kuolit.

## Äänirooleissa
### Englanninkieliset

### Suomenkieliset

## Tuotanto
Huntik-sarjan eri osa-alueet on tuotettu eri maissa. Pääosin italialainen Rainbow teki yhteistyötä yhdysvaltalaisen Upper Deckin kanssa, joka tuotti sarjaan liittyvän korttipelin. Italiassa sarjaan tuotettiin tietokoneanimaatiot, taustat, luonnokset, musiikit ja äänitehosteet, sekä varmistettiin että sarjan luonnostelma tulee säilymään käsikirjoitettaessa. Koreassa tuotettiin animaatio, kun taas Yhdysvalloissa vastattiin sarjan käsikirjoittamisesta ja ääninäyttelemisestä NYAV Postin myötä.

## Lähteet

## Aiheesta muualla
* Huntik 4kids.tv:ssä   
* Huntik TV.comissa